### 7.     Status på den arbejdsmarkedspolitiske strategi 2018-2021

**Åbent**

Sagsnr.: 326-2017-17307       J.nr.: 15.00.00           Dokumentnr.:
326-2020-6197

**Sagstype**

Beslutning.

**Resume og sagens baggrund**

[adresse] arbejdsmarkedspolitiske strategi 2018-2021
blev vedtaget af Kommunalbestyrelsen den 27. juni 2018. I den forbindelse blev
det bl.a. besluttet, at der skulle følges op med en midtvejsstatus ultimo 2019.
Nærværende status på strategien viser, at der på en række områder ses en
positiv udvikling, mens det på andre områder går mindre godt, og der således
fortsat er udfordringer i beskæftigelsesindsatsen. Status fremlægges med
henblik på drøftelse og evt. justeringer/udpegning af områder med særligt fokus
det kommende år.

**Indstillinger**

Direktøren indstiller at:

1.    Der tages
stilling til, om der på baggrund af midtvejsstatus er områder, der skal have
øget fokus det kommende år og/eller der skal udpeges nye fokusområder.

2.    Status på den
arbejdsmarkedspolitiske strategi tages til efterretning.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Jobcentret har gjort status for arbejdet med den
arbejdsmarkedspolitiske strategi halvandet år efter dens vedtagelse. Det er
sket med afsæt i de data, der lå til grund for formuleringen af strategien og
med fokus på de tre centrale indsatsområder:

·
Uddannelse og job til unge

·
Nødvendig og kvalificeret arbejdskraft til virksomhederne

·
Udsatte ledige og syge i risiko for at blive udstødt fra
arbejdsmarkedet.

*Uddannelse og job til unge*

Status på dette indsatsområde viser bl.a. at:

·
Antallet af unge på uddannelseshjælp er fortsat faldet hen over
2019, og Kalundborg Kommune har en bedre udvikling i ungeledigheden end både
regionen og landet som helhed.

·
Andelen af unge 15-24-årige, der ikke har eller er i gang med en
uddannelse, og som ikke er i beskæftigelse er højere i Kalundborg Kommune end i
landet som helhed.

·
Jobcentret er lykkedes med at få en større andel af de unge
aktivitetsparate i uddannelse, mens der for de uddannelsesparate er sket et
fald i andelen, der er gået i uddannelse efter et afsluttet forløb i 1. kvartal
2019 set i forhold til 1. kvartal 2018.

·
På trods af en intensiveret indsats med bl.a. flere/hyppigere
samtaler har Jobcentret udfordringer med at bringe restgruppen af unge ledige
tættere på arbejdsmarkedet. Ca. 60 pct. af disse unge har mere end én barriere
ift. uddannelse/beskæftigelse.

*Nødvendig og kvalificeret arbejdskraft til virksomhederne*

Status på dette indsatsområde viser bl.a. at:

·
Samarbejdsgraden med virksomhederne er øget.

·
Den virksomhedsrettede indsats og -service er udviklet og styrket
både i kvalitet og omfang.

·
Anvendelsen af uddannelsespuljerne er øget væsentligt i 2019 og
afspejler en øget opkvalificeringsindsats.

·
Der er udviklet en model for opkvalificering af ledige til
SOSU-området, som har yderligere potentiale.

·
Arbejdskraftreserven rummer forholdsvis mange borgere med massive
barrierer ift. arbejdsmarkedet, og det kan udfordre virksomhedernes potentiale
ift. at tage et socialt ansvar.

*Udsatte ledige og syge i risiko for at blive udstødt fra
arbejdsmarkedet.*

Status på dette indsatsområde viser bl.a. at:

·
Tilgangen til ressourceforløb er faldet i 2019 og afgangen er
øget, mens beskæftigelseseffekten fortsat er begrænset.

·
Antallet af førtidspensionister er steget og antages at hænge
sammen med den øgede afgang fra ressourceforløb.

·
Efter en årrække med et faldende antal sygedagpengemodtagere ses
i 2019 en stigning i antal borgere på sygedagpenge. En udvikling der også ses
på landsplan.

·
Jobcentret indgår i en række tværfaglige og tværorganisatoriske
projekter med fokus på en mere sammenhængende og koordineret indsats for de
mest udsatte grupper.

·
Samarbejdet med virksomhederne om forebyggelse af sygefravær og
fastholdelse er udviklet og styrket, ligesom der internt i kommunen er taget
tiltag, der gør at flere og flere institutioner/arbejdspladser kontakter
Jobcentret vedr. fastholdelsestiltag.

Notat af 20. december 2019 med status på den arbejdsmarkedspolitiske
strategi 2018-2021 er vedlagt som bilag.

Forud for Økonomiudvalgets møde den 22. januar 2020 afholdes
dialogmøde med deltagelse af Kommunalbestyrelsen og de eksterne interessenter
og samarbejdspartnere, der også deltog på strategiseminaret i maj 2018, med det
formål at gøre status på strategien og dele viden og erfaringer på
beskæftigelsesområdet.

**Økonomiske konsekvenser**

Ingen.

**Direktionens møde den 13.
januar 2020:**

Direktionen anbefaler, at fastholde de tre fokusområder for
at sikre kontinuitet af arbejdet, og derudover at sætte yderligere fokus på
uddannelse og job til unge.

**Økonomiudvalgets møde den 22.
januar 2020:**

Anbefaler Direktionens indstilling.

**Bilag**

|  |  |
| --- | --- |
| 2019-12-20\_Notat\_Status på den arbejdsmarkedspolitiske strategi 2018-2021 | 326-2020-6167 |